Defensie bèdj excuses aan veur tekortsjetinge mit chroeam-6 - Wikinuujs
Defensie bèdj excuses aan veur tekortsjetinge mit chroeam-6
MOFERT - 4 junie 2018 - 't Ministerie van Defensie erkèntj det foute zeen gemaak gewaore mit 't wirke mit chroeam-6 en bèdj excuses aan aan alle (aad-)mitwirkers die daodoor sjaaj höbbe gelejen of nag lieje.
"Defensie is tekortgesjaote. Det spietj mich. Ich kan det neet trögkdrejje", zag staotssikkertaerin Barbara Visser. Defensie nump waal alle aanbevaelingen euver.
Zoea kump 'n kollektief sjaajregelinge. Betróchte kónnen aanspraok maken op bedrage tösse de 5.000 enne 40.000 euro, maakdje Visser bekandj tiejes 'n paerskónferensje in D'n Haag euver 't verslaag enne aanbevaelinge. d'n Inhaad daovan laekdje sfriedigs al oet.
Oet 't verslaag bliek det Defensie al decennia wós vanne sjajelike effèkte van bloeatstèlling aan chroeam-6, meh wirknummers en bedriefsdokters krege dit neet te huuere. Ouch voldieëje werkplaatse neet ane regele. 't RIVM óngerzoch 't gebroek van chroeam-6 in vief intösse geslaote NAVO-werkplaatse (POMS-lokaasjes), worónger veurmaolige NAVO-depots in Broenssem en Eigelze, wo Amerikaans matterjeel woort óngerhaje.
Defensie biedt excuses aan voor tekortschieten met chroom-6. 1Limburg, 4 junie 2018
Aafkómstig van "https://li.wikinews.org/w/index.php?title=Defensie_bèdj_excuses_aan_veur_tekortsjetinge_mit_chroeam-6&oldid=2602"
Laatst bewerkt op 19 nov 2018, om 21:01